|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. április 14 - ei rendes**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Egyes erzsébetvárosi ingatlanok részleges felújítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) az egyes önkormányzati tulajdonú ingatlanok részleges felújítására vonatkozó munkák kivitelezését biztosító vállalkozási szerződések megkötése érdekében a Pénzügyi és Kerületfejlesztési Bizottság 844/2024. (X.22.) sz. (1. melléklet) jóváhagyó határozata alapján *„Egyes erzsébetvárosi ingatlanok részleges felújítása”* tárgyában közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.12.18. napján - EKR001950412024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított. A hirdetmény iktatószáma: 23296/2024
* A felhívás és a közbeszerzési dokumentumok módosítására nem került sor.
* Ajánlatok benyújtásának határideje: 2025.01.02. 8:00 óra
* Az ajánlatok bontása: 2025.01.02. 10:00 óra
* Az ajánlattételi határidőig részenként 2-2 db, összesen 16 db ajánlat került benyújtásra a bontási jegyzőkönyvben rögzítettek szerint (2. melléklet).

|  |
| --- |
| **Ajánlattevők megnevezése** |
| RYL BAU Építőipari Kft. |
| Contirent Építőipari és Szolgáltató Kft. |
| Full House Project Kft. |

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (3. melléklet) részletesen bemutatják.

* A hiánypótlásokat és a bírálatot követően a bírálóbizottság javaslatai alapján a döntéshozó az alábbi döntéseket hozta (4. melléklet):
* Megállapítom, hogy a Full House Project Kft. ajánlattevő valamennyi részben benyújtott ajánlata érvénytelen a Kbt. 73. § (6) bekezdése alapján alkalmazott 73. § (1) bekezdés e) pontja értelmében figyelemmel arra, hogy ajánlattevő nem bocsátotta rendelkezésre az előírt ajánlati biztosítékot. (A felhívás VI.3.2) pontja és VI.3.9) 9. pontja értelmében az 1. részben 110.000, - Ft, a 2. részben 170.000, - Ft, a 3. részben 100.000, - Ft, a 4. részben 170.000, - Ft, az 5. részben 90.000, - Ft, a 6. részben 250.000, - Ft, a 7. részben 120.000, - Ft és a 8. részben 110.000, - Ft. összegben ajánlati biztosíték került előírásra.)
* Megállapítom, hogy a RYL BAU Építőipari Kft. ajánlattevő 1-5. részben benyújtott ajánlata megfelel az eljárást megindító felhívásban előírtaknak, alkalmasságát megfelelően igazolta és az előírt kizáró okok hatálya alatt sem áll, így ajánlata az 1-5. részben megfelelő és (egyetlen) érvényes, egyben a legjobb ár-érték arányú ajánlatnak tekinthető.
* Megállapítom, hogy a Contirent Építőipari és Szolgáltató Kft. ajánlattevő 6-8. részben benyújtott ajánlata megfelel az eljárást megindító felhívásban előírtaknak, alkalmasságát megfelelően igazolta és az előírt kizáró okok hatálya alatt sem áll, így ajánlata a 6-8. részben megfelelő és (egyetlen) érvényes, egyben a legjobb ár-érték arányú ajánlatnak tekinthető.
* A 7. részben nettó 2.916.120,- Ft, míg a 8. részben nettó 1.518.965,- Ft pótfedezetet biztosítok; így a rendelkezésre álló fedezet valamennyi részben elegendő a szerződés megkötéséhez.
* Az eljárást valamennyi részben eredményesnek nyilvánítom.
* Nyertes ajánlattevőként az 1-5. részben a RYL BAU Építőipari Kft-t; míg a 6-8. részben a Contirent Építőipari és Szolgáltató Kft-t jelölöm meg, akikkel a szerződések megkötéséről rendelkezem az alábbi ajánlati árakon:

|  |  |  |
| --- | --- | --- |
| **Rész száma, neve** | **Rendelkezésre álló fedezet** | **Ajánlati ár**  **RYL BAU Építőipari Kft.** |
| 1. rész: Thököly út 5. üzlethelyiségek felújítása | nettó 10 046 064,- Ft | **nettó 7 344 311,- Ft** |
| 2. rész: Thököly út 19. üzlethelyiségek felújítása | nettó 16 106 102,- Ft | **nettó 10 949 344,- Ft** |
| 3. rész: Thököly út 21. üzlethelyiségek felújítása | nettó 9 691 664.,- Ft | **nettó 7 155 923,- Ft** |
| 4. rész: Thököly út 25. üzlethelyiségek felújítása | nettó 15 609 602,- Ft | **nettó 11 545 663,- Ft** |
| 5. rész: Thököly út 28. üzlethelyiségek felújítása | nettó 9 018 470,- Ft | **nettó 7 059 248,- Ft** |

|  |  |  |
| --- | --- | --- |
| **Rész száma, neve** | **Rendelkezésre álló fedezet** | **Ajánlati ár**  **Contirent Építőipari és Szolgáltató Kft.** |
| 6. rész: EVIN székhelyének energetikai korszerűsítése II. ütem | nettó 23 134 846,- Ft | **nettó 17 640 654,- Ft** |
| 7. rész: Csányi u. 4. zöldudvar kialakítása | nettó 10 914 880,- Ft | **nettó 13 831 000,- Ft** |
| 8. rész: Kis Diófa u. 12. zöldudvar kialakítása | nettó 10 056 205,- Ft | **nettó 11 575 170,- Ft** |

* Felkérem az eljárás felelős akkreditált közbeszerzési szaktanácsadóját a fentieknek megfelelő tartalmú összegezés megküldésére.
* A döntés alapján, az összegezést (5. melléklet) követően az EVIN Nonprofit Zrt. a nyertessel a kivitelezési szerződéseket (6. melléklet) 2025. február 25-én megkötötte.

Kérem a tájékoztatás elfogadását.

Budapest, 2025. április 2.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Mellékletek:

1. melléklet – 843/2024. (X.22.) számú PKB-határozat

2. melléklet – Bontási jzk\_Egyes erzsébetvárosi ingatlanok felújítása

3. melléklet – BBjzk\_I\_II\_Egyes erzsébetvárosi ingatlanok felújítása

4.melléklet: - Döntés eljárás eredményéről\_Egyes erzsébetvárosi ingatlanok felújítása

5. melléklet – Összegezés\_Egyes erzsébetvárosi ingatlanok felújítása

6.1. melléklet – Kivitelezési szerződés\_1.rész\_Thököly út 5. portálfelújítás

6.2. melléklet – Kivitelezési szerződés\_2.rész\_Thököly út 19. portálfelújítás

6.3. melléklet – Kivitelezési szerződés\_3.rész\_Thököly út 21. portálfelújítás

6.4. melléklet – Kivitelezési szerződés\_4.rész\_Thököly út 25. portálfelújítás

6.5. melléklet – Kivitelezési szerződés\_5.rész\_Thököly út 28. portálfelújítás

6.6. melléklet – Kivitelezési szerződés\_6.rész\_EVIN székhely energetikai korszerűsítése

6.7. melléklet – Kivitelezési szerződés\_7.rész\_Csányi u. 4. zöldudvar kialakítása

6.8. melléklet – Kivitelezési szerződés\_8.rész\_Kis Diófa u. 12. zöldudvar kialakítása