|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. április 14 - ei rendes**

**ülésére**

|  |  |
| --- | --- |
| **Tárgy:** | Javaslat támogatás nyújtására az Erzsébetváros Nonprofit Kft. részére számítástechnikai eszközök, egyéb tárgyi eszközök és zöldfelület feladatellátáshoz kapcsolódó eszközök beszerzéséhez |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű** **szavazattöbbség szükséges**

**Tisztelt Bizottság!**

Az Erzsébetváros Fejlesztési és Beruházási Nonprofit Korlátolt Felelősségű Társaság (1076 Budapest Garay u. 5. I./119., adószám: 10740398-2-42 képviseli: Nagy Zoltán ügyvezető) (továbbiakban: Erzsébetváros Nonprofit Kft.) a mellékelt támogatási kérelmekkel fordult Budapest Főváros VII. kerület Erzsébetváros Önkormányzatához egyéb tárgyi eszközök, számítástechnikai eszközök és zöldfelület feladatellátáshoz kapcsolódó tárgyi eszközök beszerzése támogatása tárgyában.

Az Erzsébetváros Nonprofit Kft. folyamatos, zökkenőmentes működéséhez 2025. évben is szükség van tárgyi eszközök beszerzésére, továbbá a meglévő eszközök cseréjére, a tevékenység ellátásához kapcsolódó eszközpark korszerűsítésére.

Egyéb tárgyi eszközök – irodabútorok, műszaki cikkek, telefonok, egyéb eszközök – beszerzésére az Erzsébetváros Nonprofit Kft. 6.160.000,- Ft összegű támogatást kért Erzsébetváros Önkormányzatától.

Az Erzsébetváros Nonprofit Kft. számítástechnikai eszközök - laptopok, vezeték nélküli billentyűzetek, vezeték nélküli egerek, szoftverek, szerver, tűzfal kiépítése beszerzéséhez - 7.620.000,- Ft összegű támogatási igényt nyújtott be Önkormányzatunkhoz.

Zöldfelület feladatellátáshoz kapcsolódó tárgyi eszközök – szerszámok, kertészeti gépek, elektromos lombszívók/fúvók, egyéb kertészeti eszközök – beszerzésére az Erzsébetváros Nonprofit Kft.-től 4.800.000,- Ft összegű támogatási igény érkezett.

A kérelmezett támogatási időszak mindhárom esetben: 2025. február 1 - 2025. december 15., ezért javasoljuk, hogy az elszámolási határidő: 2026. január 15. napjában legyen meghatározva.

A támogatási szerződések fedezete Budapest Főváros VII. Kerület Erzsébetváros Önkormányzata 2025. évi költségvetéséről szóló 5/2025. (II. 19.) önkormányzati rendeletében 6110 „Egyéb felhalmozási célú támogatások államháztartáson kívülre” címsoron rendelkezésre áll.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 5. § (1) bekezdése alapján:

„*5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2025. (IV. 14.) határozata támogatás nyújtása az Erzsébetváros Nonprofit Kft. részére egyéb tárgyi eszközök beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 6.160.000,- Ft összegű támogatást nyújt az Erzsébetváros Fejlesztési és Beruházási Nonprofit Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére egyéb tárgyi eszközök – irodabútorok, műszaki cikkek, telefonok, egyéb eszközök - beszerzésére vonatkozóan,
2. az 1. pontban meghatározott beszerzés támogatási időszaka 2025.02.01. napjától 2025.12.15. napjáig tart, a támogatás elszámolási határideje 2026. január 15. napja,
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:** Az 1. és 2. pont tekintetében 2025. április 14.

A 3. pont tekintetésben 2025. május 14.

**II.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2025. (IV. 14.) határozata támogatás nyújtása az Erzsébetváros Nonprofit Kft. részére számítástechnikai eszközök beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 7.620.000,- Ft összegű támogatást nyújt az Erzsébetváros Fejlesztési és Beruházási Nonprofit Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére számítástechnikai eszközök – laptopok, vezeték nélküli billentyűzetek, vezeték nélküli egerek, szoftverek, szerver, tűzfal kiépítése - beszerzésére vonatkozóan,
2. az 1. pontban meghatározott beszerzés támogatási időszaka 2025.02.01. napjától 2025.12.15. napjáig tart, a támogatás elszámolási határideje 2026. január 15. napja,
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:** Az 1. és 2. pont tekintetében 2025. április 14.

A 3. pont tekintetésben 2025. május 14.

**III.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2025. (IV. 14.) határozata támogatás nyújtása az Erzsébetváros Nonprofit Kft. részére zöldfelület feladatellátáshoz kapcsolódó tárgyi eszközök beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 4.800.000,- Ft összegű támogatást nyújt az Erzsébetváros Fejlesztési és Beruházási Nonprofit Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére zöldfelület feladatellátáshoz kapcsolódó tárgyi eszközök – szerszámok, kertészeti gépek, elektromos lombszívók/fúvók, egyéb kertészeti eszközök - beszerzésére vonatkozóan,
2. az 1. pontban meghatározott beszerzés támogatási időszaka 2025.02.01. napjától 2025.12.15. napjáig tart, a támogatás elszámolási határideje 2026. január 15. napja,
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:** Az 1. és 2. pont tekintetében 2025. április 14.

A 3. pont tekintetésben 2025. május 14.

Budapest, 2025. április 2.

dr. Jávori Péter

irodavezető

Mellékletek:

1. melléklet: Támogatási kérelem Erzsébetváros Nonprofit Kft. egyéb tárgyi eszközök beszerzése
2. melléklet: Támogatási kérelem Erzsébetváros Nonprofit Kft. számítástechnikai eszközök beszerzése
3. melléklet: Támogatási kérelem Erzsébetváros Nonprofit Kft. zöldfelület feladatellátáshoz kapcsolódó tárgyi eszközök beszerzése